Aitäh küsimuse eest! Juba eile õhtul olid kohapeal meie poolt saadetud ohvriabi töötajad, keda oli Läänemaalt nö kiirkorras võimalik sinna saata. Olime ühenduses ka hingehoiuga tegelevate inimestega, eelkõige Naatan Haameriga. Tänase päeva jooksul otsustame, kuidas ja mismoodi edasi talitada, milliseid ressursse seal vajatakse.  Need kaks inimest, kes on haiglaravil, ka nendega on juba minu andmetel psühholoogid vestelnud ja loomulikult, kui see abivajadus täpsustub, siis me need ressursid leiame, et kriisipsühholoogid sinna suunata ja nii palju, kui neid sinna vaja on, siin ei ole mingit kahtlust.